Eurovizijos dainų konkursas 2006
Eurovizijos dainų konkursas 2006 – 51 Eurovizijos dainų konkursas, vykęs Atėnuose, Graikijoje, gegužės 18–20 dienomis. Konkurso nugalėtojais tapo Suomijos grupė Lordi su daina „Hard rock hallelujah“. Ji surinko 292 taškus ir tapo daugiausiai taškų surinkusia daina per visą Eurovizijos istoriją (šį rekordą 2009 m. pagerino Norvegija, surinkusi 387 taškus). Tai buvo pirmoji Suomijos pergalė šiame konkurse. Be to, Lietuvai atstovavusi grupė LT United užėmė 6 vietą, o tai yra geriausia Lietuvos kada nors užimta vieta Eurovizijoje. Konkursą vedė populiarus graikų atlikėjas Sakis Rouvas ir graikų-amerikiečių televizijos laidų vedėja bei aktorė Maria Menounos.